આ વાત છે પાકિસ્તાનની, જ્યાં હાલ લગ્નની સિઝન ચાલી રહી છે. 

થોડા દિવસ પહેલાં 19 ડિસેમ્બર 2018ના રોજ પાકિસ્તાનમાં મહિલાઓ માટે કામ કરતી સંયુક્ત રાષ્ટ્રની એક ઉપસંસ્થા તરફથી ફેસબુક અને ઇન્સ્ટાગ્રામ પર એક તસવીર પોસ્ટ કરવામાં આવી.

આ તસવીરમાં મહેંદી ડિઝાઇનની અંદર લખેલું હતું 'દહેજખોરી બંધ કરો.'

દહેજ સાથે 'લગ્ન'

એ જ દિવસે ઇન્સ્ટાગ્રામ પર પાકિસ્તાનના પ્રસિદ્ધ અભિનેતા અલી રહેમાન ખાનના લગ્નની ભારે ચર્ચા થઈ. 

'પર્ચી' ફિલ્મના અભિનેતાએ એલાન કર્યું કે તેઓ 20 ડિસેમ્બરના રોજ ખાનગી ટીવી ચેનલના મૉર્નિંગ શોમાં લગ્ન કરશે. 

વાયદા પ્રમાણે અલી તૈયાર થઈ શોમાં આવ્યા પણ પાલખીમાં દુલહનની જગ્યાએ દહેજનો સામાન પડ્યો હતો. 

આ લગ્ન યૂએન વુમન પાકિસ્તાનના એ અભિયાનનો ભાગ હતા જેનો ઉદ્દેશ વરપક્ષ તરફથી દહેજ લેવાની પ્રથા અંગે જાગરુકતા ફેલાવવાનો હતો. 

યૂએન વુમનનાં પ્રવક્તા અનમ અબ્બાસે બીબીસીને જણાવ્યું કે આ અભિયાનનો ઉદ્દેશ લોકોમાં ચેતના ઉત્પન્ન કરવા તેમજ દહેજ પ્રથાને એક નકારાત્મક વસ્તુ તરીકે દેખાડવાનો છે.

તેમનું કહેવું હતું કે આ અભિયાનના માધ્યમથી તેઓ પુરુષોમાં એ ધારણા ખતમ કરવા માગે છે કે તેઓ કન્યાના પરિવાર પાસેથી આર્થિક લાભ ઉઠાવી શકે છે. 

તમે આ વાંચ્યું કે નહીં?

આ અભિયાનના શરૂ કરનારાં અલી રઝાનું કહેવું છે કે સમાજની વિડંબના જુઓ કે સાસરામાં એક કપ ચા પીવાને સામાન્ય વાત સમજતા પુરુષો દહેજના રૂપમાં 'સ્ટાર્ટ અપ ફંડ્સ' લેવામાં જરા પણ શરમનો અનુભવતા નથી.

ઇન્સ્ટાગ્રામ પર અલી રહેમાન ખાન લખે છે, "જ્યારે લાંચ લેતી વ્યક્તિને રિશ્વતખોર કહીએ છીએ તો દહેજ લેતી વ્યક્તિને દહેજખોર કેમ નથી કહેતા?" 

"દહેજ આપણા સમાજના દરેક વર્ગનાં મૂળિયામાં સમાયેલું છે અને આપણે આ અનિયમિતતાને રોકવી પડશે." 

ટીવી અભિનેત્રી એમન ખાને પણ સોશિયલ મીડિયા પર લખ્યું, "પુરુષની આબરુ એ સમયે ક્યાં હોય છે જ્યારે તે પોતાની ભાવિ પત્ની અને તેના ખાનદાન પાસેથી પૈસા અને ઘરનો સામાન માગે છે?"

આ જ રીતે અભિનેતા ઉસ્માન ખાલિદ બટે પોતાની પોસ્ટમાં કહ્યું, "હું જનતાની સામે શપથ લઉં છું કે હું ક્યારેય દહેજ માગીશ નહીં." 

"હું આ પવિત્ર બંધનને ક્યારેય લેણ દેણનું નામ આપીશ નહીં. સમય આવી ગયો છે કે આપણે સમાજ અને માનસિકતામાં બદલાવ લાવીએ."

તેમણે લખ્યું કે દહેજ સાથે જોડાયેલી ક્રુરતા અને સામાજિક દબાણને ખતમ કરવા માટે શબ્દ 'દહેજ ખોરી'ને એક ગાળ માનવી પડશે.

મીમ્સ પણ બની રહ્યા છે

વાત સમજાય કે નહીં, સોશિયલ મીડિયા પર... \n\nમને ઉપરના લેખ માટે સારું શીર્ષક આપો.
પાકિસ્તાનમાં દહેજ અંગે કેમ થઈ રહી છે જોરશોરથી ચર્ચા?